Ritratt: Dwana .td_uid_2_61082017b36cf_rand.td-a-rec-img{text-align:left}.td_uid_2_61082017b36cf_rand.td-a-rec-img img{margin:0 auto 0 0} Fl-aħħar ġimgħa ta' Lujlu l-Uffiċjali tad-Dwana qabdu bi €11,500 fi flus kontanti, pakketti li nstabu bi traċċi tal-kannabis, flimkien ma' aktar prodotti tal-kuntrabandu. Dawn il-qabdiet saru bl-għajnuna tal-klieb tad-Dwana li huma imħarrġa apposta. Il-Ġimgħa, uffiċjali tad-Dwana mit-Taqsima ta' Kontra l-Ħasil tal-Flus interċettaw €11,500 fi flus kontanti fis-sala tat-tluq tal-ajruport. Il-flus, linstabu fuq passiġġiera Bulgara li kienet fi triqitha lejn il-kapitali Bulgara Sofia. Hija ma ddikjaratx dawn il-flus lid-Dwana. Għaldaqstant, hija kellha tħallas multa kif inhu stipulat mil-liġi. Skont ir-regoli maħruġa mid-Dwana, kull ammont ta' flus (li jinkludi anke ċekkijiet u deheb) li jammonta għal €10,000 jew aktar għandu jkun iddikjarat lid-Dwana. Dan jgħodd kemm jekk dan l-ammont ikun qed jinġarr mill-passiġġier, kif ukoll jekk jintbagħat bħala merkanzija f'pakkett. Pakketti u merkanzija jinstabu bil-kannabis fihom Fl-istess ġimgħa, instabu wkoll tliet pakketti tal-ħaxixa tal-kannabis, kif ukoll tliet pakketti tar-reżina tal-istess droga fuq passiġġier Ingliż li kien qiegħed fis-sala tal-wasliet tal-ajruport. L-uffiċjali tad-Dwana intebħu bil-passiġġier wara li kienu infurmati mill-Pulizija.Il-kelb Stan ukoll allarma lill-uffiċjali. Flimkien mal-pakketti tal-kannabis, instabu crusher bir-residwu tal-kannabis u miżien diġitali żgħira. Il-passiġġier kien arrestat u ttieħed il-Kwartieri tal-Pulizija. L-affarijiet personali tiegħu ukoll ittieħdu mill-Pulizija. F'sejba oħra, il-kelb Sparky allarma l-uffiċjali tad-Dwana b'pakkett suspettuż li nstabu fih kilogramma ta' reżina tal-kannabis. Il-pakkett ġie meħud mill-Pulizija li qiegħda tinvestiga. F' Lulju wkoll, Spanjol ta' 32 sena tressaq il-Qorti wara li nqabad b' 1.2 kilogrammi ta' kannabis fil-bagalja tiegħu fl-ajruport. Huwa wieġeb mhux ħati fil-qorti, iżda ma talabx għall-ħelsien mill-arrest. Jinżamm arrestat wara li nqabad bil-kannabis moħbija fil-bagalja Prodotti tal-kuntrabandu maqbuda minn ħwienet Waqt tfittxijiet ġo ħwienet, uffiċjali tad-Dwana interċettaw pakketti tax-xixa minn ħanut f'Pembroke, kif ukoll fliexken tal-alkoħol minn ħanut f' San Ġiljan. Intant, uffiċjali tad-Dwana intalbu jagħtu l-assistenza tagħhom mill-Pulizija tal-Ħamrun. Dan wara li raġel Sudaniż instabulu numru kbir ta' sigaretti tal-kuntrabandu fil-basket tiegħu. .td_uid_3_61082017b3b14_rand.td-a-rec-img{text-align:left}.td_uid_3_61082017b3b14_rand.td-a-rec-img img{margin:0 auto 0 0}